open-index/open-wikipedia-markdown huggingface dataset:
Prosjektilbane

En **prosjektilbane** er banen et prosjektil lager etter den har forlatt våpenet, og er uten andre påvirkninger enn luftmotstand og gravitasjon. Det skilles mellom to hovedtyper prosjektilbaner, såkalt indirekte og direkte ild. «Indirekte ild» er krumbaneild, mens «direkte ild» er flatbaneild.

## Direkte ild &ndash; Flatbaneild
Flatbanebaneild gis av kanoner og haubits. En kanon, i tradisjonell forstand, kjennetegnes ved et forholdsvis lengre løp, mer enn 25 ganger skytsets kaliber. Prosjektilet har også forholdsvis høy utgangshastighet. I tillegg har kanoner kun en lav utgangsvinkel for prosjektilet. Haubits kan avgi ild med både lav og høy utgangsvinkel. Prosjektilbanen til disse våpnene er også en parabel, men på grunn av den høye utgangshastigheten til prosjektilet, utgjør prosjektilbanen bare en liten del av en «full» parabel. Eksempler på våpen og våpensystemer som gir flatbaneild er Bandkanon 1 og Leopard 1.

### Ildledelse av direkte ild

Da målet er fullt synlig for skytset trengs det ikke tradisjonelle observasjonsposter/ildledningsavdelinger for å lede ilden. I moderne våpensystemer er det elektronikk både for å finne målene, stabilisere løpet og så videre. Målet kan låses ved hjelp av f.eks. lasere og gyroskop brukes til å holde løpet mot målet uansett hvordan kjøretøyet beveger seg.

## Indirekte ild &ndash; Krumbaneild
Krumbaneilden, eller indirekte ild, kjennetegnes ved at målet som regel ikke sees av de som avgir ilden, men må ledes av observatører, såkalte ildledere, «artjegere» (artillerijegere), FAC (Forward Air Controller) eller i noen tilfeller oppklaringspatruljer. Krumbaneild avgis av haubits og morter. Morter kan kun skyte med høy utgangshastighet. Banen på prosjektilet er en parabel. Våpensystemer som leverer krumbaneild er blant annet M224 og M252.

### Ildledelse av indirekte ild
Ledelse av krumbaneild foregår primært ved at en observasjonspost med utsikt over målområdet lokaliserer og bestemmer posisjonen til fiendtlige mål, og overfører måldata tilbake til skytset via kommandoplassen. For å bestemme målets posisjon må ildlederen kjenne sin egen posisjon, avstanden til målet, samt retning og høydevinkel til målet.

## Se også
Ballistikk
SdKfz 250 leichter Schützenpanzerwagen

**SdKfz 250 leichter Schützenpanzerwagen** var et tysk pansret personellkjøretøy som ble produsert fra juni 1941 til slutten av andre verdenskrig i Europa.

## Varianter

;SdKfz 250/1 leichter Schützenpanzerwagen: Pansret personellkjøretøy. Ble produsert helt frem til slutten på den andre verdenskrig.
;SdKfz 250/2 leichter Fernsprechpanzerwagen:
;SdKfz 250/3 leichter Funkpanzerwagen:
;SdKfz 250/4 leichter Beobachtungspanzerwagen:
;SdKfz 250/5 leichter Beobachtungspanzerwagen:
;SdKfz 250/6 Munitionspanzerwagen: Ammunisjonstransport for selvdrevet artilleri. Den hadde et mannskap på to, bestykningen redusert til en mitraljøse og var utstyrt med et toveis radiosett for kontakt med det selvdrevne artilleriet. Den kom i to versjoner. «SdKfz 250/6 Munitionspanzerwagen Ausf.A» til bruk med «StuG III» utstyrt med en 7,5cm StuK 37 L/24 ( «Ausf.A» til «Ausf.E» ), som hadde en kapasitet på 70 runder. Og «SdKfz 250/6 Munitionspanzerwagen Ausf.B» til bruk med «StuG III» utstyrt med 7,5cm StuK 40 L/48 ( «Ausf.F» til «Ausf.G» ), som hadde en kapasitet på 60 runder.
;SdKfz 250/7 schwere Granatwerfer: Versjon som var utstyrt med en 8 cm bombekaster, **[[8cm schwere Granatwerfer 34]]**. For å utstyres med denne ble bunnplaten i kjøretøyet modifisert og den ene mitraljøsen fjernet. SdKfz 250/7 hadde et mannskap på 5 og en ammunisjonskapasitet på 42 runder. Dette ble normalt regnet som for lite, og for å veie opp for dette ble ofte bombekasteren fjernet fra hver tredje SdKfz 250/7 i en enhet, som da kunne transporere 66 runder.
;SdKfz 250/8 leichter Schützenpanzerwagen ( 7,5cm ):
;SdKfz 250/9 leichter Schützenpanzerwagen ( 2cm ):
;SdKfz 250/10 leichter Schützenpanzerwagen ( 3,7cm PaK ):
;SdKfz 250/11 leichter Schützenpanzerwagen ( schwere Panzerbüchse 41 ):
;SdKfz 250/12 leichter Messtrupppanzerwagen:


Fil:Bundesarchiv Bild 101I-049-0305-07A, Russland, Schützenpanzer vor brennendem Gebäude.jpg|Sd.Kfz. 250/1
Fil:Bundesarchiv Bild 101I-236-1036-31, Russland, Schützenpanzer auf Feld.jpg|Sd.Kfz. 250/2
Fil:Bundesarchiv Bild 101I-217-0493-22, Russland, Schützenpanzer.jpg|A Sd.Kfz. 250/3 radiokjøretøy
Fil:Bundesarchiv Bild 101I-785-0296-25, Nordafrika, Rommel im Befehlsfahrzeug "Greif".jpg|Erwin Rommel i sitt kommandokjøretøy Sd.Kfz. 250 i Afrikakorpset.
Fil:Bundesarchiv Bild 101I-732-0111-15A, Russland, Schützenpanzer »Div. Großdeutschland«.jpg|Tyske styrker avfyrer 2.8 cm sPzB 41 antitank-skyts fra en Sd.Kfz. 250/11. Kjøretøyet tilhører elitedivisjonen Großdeutschland Division på Østfronten.
Fil:Bundesarchiv Bild 101I-218-0504-36, Russland-Süd, Panzer III, Schützenpanzer, 24.Pz.Div..jpg|Hovedoppgaven for lette pansrede personellkjøretøy var å samarbeide med stridsvognene.


## Eksterne lenker
*
Paveefolket

**Paveefolket** (*Irish Travellers*, «irske reisende») er et vandrefolk med røtter i Irland. De har mange ytre likhetstrekk med romanifolket, spesielt med de engelske tatere, men er allikevel et eget folk av irsk opphav. De snakker ikke romani, følger ikke romanikulturens skikker og ønsker ikke å bli forvekslet med romanifolket.

Pavees foretrekker at ikke-pavees bruker betegnelsen *Irish Travellers*. Tidligere ble de kalt *Tinkers*, et for mange rasistisk og nedsettende begrep. 

De er antagelig etterkommere av omreisende irske tinnsmeder (derav ordet *tinkers*), poeter og musikere. Disse utviklet en særegen kultur og livsform, med egne skikker og en sterk følelse av tilhørighet innad i folkegruppen. Også i dag er reiseliv, med bil og campingvogn, og friheten ved å være selvstendig næringsdrivende en viktig del av deres kultur. Paveefolket snakker et eget språk, kalt *[[shelta]]*.

Det lever omkring 23&nbsp;000 pavees i Irland, 15&nbsp;000 i Storbritannia og 7000 i USA. 

## Referanser
Hackescher Markt

**Hackescher Markt** er en plass i bydelen Mitte i Berlin. Det er et kulturelt sentrum, trafikknutepunkt og kjent utgangspunkt for Berlins natteliv.

## Beliggenhet

Plassen ligger ved den sydlige enden av *Rosenthaler Straße*, hvor det tidligere lå festningsgraver. I tillegg møtes *[[Oranienburger Straße]]*,  *Große Präsidentenstraße*,  *Neue Promenade* og *An der Spandauer Brücke* ved plassen.

## Historie
Området hvor plassen ligger, var opprinnelig sumpland. Først etter at festningsgravene ble revet, lot Berlins bykommandant, grev H. C. F. von Hacke plassen bygge etter ønske fra kong Fredrik den store. Plassen ble fort kjent som *Hackescher Markt*, og 23. juli 1840 fikk den offisielt dagens navn.

I det sene 19. og tidlige 20. århundre utviklet plassen seg til et sentralt trafikknutepunkt i indre by. I nærheten av plassen lå Berlin-børsen, som S-banestasjonen ved plassen også ble oppkalt etter. Under Tysklands deling lå plassen i Øst-Berlin og tapte mye av sin betydning. Etter gjenforeningen har den blitt bygget om og gjenvunnet mye av sin gamle betydning som kulturelt sentrum.

## Offentlig transport
### Sporvogn

Plassen er et sentralt knutepunkt for Berlins sporvei. Fra tre retninger kommer det fire såkalte MetroTram-linjer, hvorav to (M4 og M6) har sin endeholdeplass her, mens de to andre (M1 og M5) går videre til henholdsvis Am Kupfergraben og Hauptbahnhof. Kun tre linjer stopper her nattestid idet M6 ikke trafikkerer strekning mellom sentrum og Peterburger Straße om natten.

### S-Bahn
Hackescher Markt er stoppested for alle S-Bahn-linjer gjennom Berliner Stadtbahn, for tiden S3, S5, S7 og S75; i tillegg stopper også togene i Deutsche Bahns bybane her. Stasjonen ble åpnet 7. februar 1882 og het den gang Börse. Den ble omdøpt til Marx-Engels-Platz 1. mai 1951 – et navn som var villedende siden plassen med det kjente monumentet over Marx og Engels befant seg 500 meter fra plassen. Etter Tysklands gjenforening fikk plassen tilbake sitt gamle navn i 1992.

## Omgivelser

Plassen brukes ofte som møtested for folk som skal på bar eller diskotek. Det ligger i nærheten også tallrike severdigheter, bl.a. Monbijoupark, Hackesche Höfe, Lustgarten med Berliner Dom, Museumsinsel og Alexanderplatz. I Oranienburger Straße ligger Neue Synagoge, et jødisk gudshus.

## Referanser
Magnar Estenstad

**Magnar Estenstad** (1924–2004) var en norsk langrennsløper som gikk for Idrettslaget Leik. Han var i norgeseliten fra 1948 til 1954.

50&nbsp;km var hans spesialdistanse og i 1948 tok han sin første seier (av i alt fem) i denne distansen. Han ble også norsk mester på 30&nbsp;km og i stafett (for idrettslaget Leik). Under Vinter-OL i Oslo i 1952 vant bronsemedalje på 50&nbsp;km og var med på å ta sølvmedalje i stafett (sammen med Mikal Kirkholt, Martin Stokken og Hallgeir Brenden). Samme år vant han 50&nbsp;km i Holmenkollrennene.

I 1953 ble han vinner av Holmenkollmedaljen og året etter fikk han en avlskvige av typen Norsk rødt fe som æresgave fra en gruppe bønder i Oppland og Hedmark.

Estenstad fikk skikarriere ødelagt på grunn av et beinbrudd under NM i 1954.

Estenstad var tømmerhogger i sine yngre år og ble senere småbruker, da han på begynnelsen av 1950-tallet overtok sin kones farsgård. Han var gift med Leona inntil sin død. De bodde på Gåsbakken på Hølonda.

## OL-medaljer
* 1952  Oslo -  Sølv i langrenn, 4 x 10&nbsp;km stafett, menn  Norge
* 1952  Oslo -  Bronse i langrenn, 50&nbsp;km, menn  Norge

## Medaljer i norske mesterskap

## Litteratur
* 
* 

## Referanser


## Eksterne lenker
* 
* Magnar Estenstad er død  (Adressa, 2004)
Media Player Classic

**Media Player Classic** er en kompakt og fri multimedieavspiller. Programmet ser ut som den eldre Windows Media Player 6.4, men har alle funksjoner som man kan forvente av en moderne multimedieavspiller.

Media Player Classic ble laget og blir nå oppdatert av en programmerer kalt Gabest. Gabest utviklet Media Player Classic opprinnelig uten å åpne kildekoden. Han ombestemte seg dog senere og ga ut kildekoden. Media Player Classic er lisensiert under GPL og den har sit eget SourceForge-prosjekt kalt *Guliverkli*. Mange av kodekene, leserne og splitterne som spilleren bruker er også tilgjengelig separat på prosjektsiden.

## Funksjoner
### Avspilling av MPEG-1, MPEG-2 og MPEG-4

Spilleren kan spille av VCD, SVCD og DVD uten at man trenger å installere noen annen programvare eller kodeker. Den har innbygde kodeker for MPEG-2-video med støtte for undertekster og kodeker for lydformatene LPCM, MP2, AC3 og DTS. Den har også en forbedret MPEG-splitter som støtter undertekster på SVCD-er og direkte avspilling av VCD-er og SVCD-er via VCD/SVCD/XCD-leseren. På 30. oktober 2005 la Gabest til støtte for *.mp4 og MPEG-4 Timed Text. http://forum.doom9.org/showthread.php?t=101835 Spilleren kan også dekode AAC, noe som gjør at den kan spille av ACC i MP4-filer og gjør den til et alternativ for Winamp og iTunes.

### Endre høyde-bredde forholdet ved avspilling

Spilleren har også en svært kjekk funksjon som mangler på de aller fleste andre spillere. MPClassic kan justere høyde og breddeforholdet på filmruten dynamisk med numpaden. (Dette er veldig hyggelig ved visning på f.eks widescreen tv, når bildet er strukket feil, slik at f.eks sola vises som en oval. Noen trykk på 8-tasten på numpad, så er alt flott.)  

### DirectShow-, QuickTime- og RealPlayer-arkitekturene

Media Player Classic er primært basert på DirectShow-arkitekturen, som gjør at den kan automatisk bruker installerte dekodingsfiltre for DirectShow. For eksempel kan man installere ffdshow, en DirectShow-dekoder og etterbehandler av blant annet DivX-, XviD- og H.264-formatene, og deretter bruke den  i Media Player Classic.

I tillegg til DirectShow, kan Media Player Classic også bruke QuickTime- og RealPlayer-arkitekturene (hvis disse er installert) til å spille av filer i disse formatene.

### Matroska og Ogg

Media Player Classic støtter avspilling av kontainerformatene OGM og Matroska.

### TV-tunere

Media Player Classic støtter avspilling og opptak av TV-sendinger hvis en tuner er installert.

## Brudd på GPL

I april 2005 postet Gabest på nyhetssiden  at han har oppdaget at Maui X-Streams produkt vx30 og KMPlayer bruker kode fra Media Player Classic, men ingen av dem er gitt ut under GPL. Maui X-Stream har også tidligere blitt beskyldt for å ha brudt GPL med CherryOS, en PowerPC-emulator.

## Eksterne lenker
* 
* Guliverkli &ndash; Prosjektsiden på SourceForge med nedlastingslenker.
* Tråd på Doom9-forumet om de nyeste versjonene av Media Player Classic.
* KMPlayers svar på beskyldningene om de har brukt kode fra Media Player Classic.
Hvitkurleslekta

* fjellhvitkurle
* hvitkurle

**Hvitkurleslekta** (*Pseudorchis*, tidligere *Leucorchis*), er en slekt i orkidéfamilien (marihandfamilien). Tidligere hadde slekta bare en art i Norge, men arten var delt opp i to underarter. De to underartene skiltes tydelig både på økologi og utseende, og det var vanlig å behandle dem hver for seg. I dag er de to underartene ført til hver sin art. De to artene er:
* hvitkurle (*Pseudorchis albida*)
* fjellhvitkurle (*Pseudorchis straminea*)

## Eksterne lenker
*
Brudespore

**Brudespore** (*Gymnadenia conopsea*) eller **engbrudespore** er en plante i orkidéfamilien (marihandfamilien).

## Utseende

Brudespore er en meget elegant orkidé, som de fleste antagelig har sett en eller annen gang. For mange er nok det likevel uforvarende. Den blir opp mot en halv meter høy, med et aks bestående av mange rosa (eller sjelden hvite) blomster. To av blomsterdekkbladene står ut til hver sin side, samtidig som underleppa er ganske bred og kort. Det som er mest tydelig er den lange sporen som stikker ut fra hver blomst, og inneholder nektar. Brudespore har velduftende blomster, men dette er et subjektivt kjennetegn.

Opp etter hele stengelen sitter det lange, lysegrønne blad. Til sammen gir planta et ganske pent inntrykk. Utseendet til brudespore kan variere svært, fra store, staselige planter i Frierflogene naturreservat i Porsgrunn til små, fargerike innslag på fjellmyrer i Grimsdalen. Brudespore kan også hybridisere med svartkurle, og denne hybriden kalles brudekurle.

## Forekomster i Norge
Brudespore er altså en vanlig orkidé i Norge, men samtidig må den ha litt kalk i jorda. Dermed finnes den ikke overalt, men habitatet varierer helt fra knastørr skog til søkkvåt myr. Brudespore var tidligere vanlig på ugjødsla slåtteenger i kalkrike strøk.

I dag vokser brudespore spredt over hele landet, og hyppigheten av forekomster tynnes ut der det er grunnfjellsområder. Det er ikke en freda plante, og den er i rødlistevurderingen 2021 regnet som livskraftig (LC).

## Systematikk
Brudespore var tidligere inndelt i to underarter, nominatunderarten *Gymnadenia conopsea* ssp. *conopsea*, kalt engbrudespore, og underarten *Gymnadenia conopsea* ssp. *densiflora*, kalt praktbrudespore. I forbindelse med rødlistearbeidet i 2021 ble imidlertid de to underartene vurdert til å være separate arter i brudesporeslekta. Både engbrudespore og brudespore betegner nå arten *Gymnadenia conopsea*, med brudespore som det normerte navnet, mens praktbrudespore er navn på arten *Gymnadenia densiflora*, som er oppført på rødlista som nær truet (NT). Det er uvisst om det også finnes en tredje art i Norge, grannbrudespore (*Gymnadenia borealis*, tidligere regnet som underarten *Gymnadenia conopsea* ssp. *borealis*), som har vært regnet som endemisk for De britiske øyene, men som kan vise seg å vokse også i Norge.

## Referanser




## Eksterne lenker
*
Pollen (Arendal)

**Pollen** i Arendal sentrum er en poll mellom Tyholmen i vest og Langbryggen i øst. På landsida mot nord avgrenses Pollen mot Friholmen og Kirkegaten, mens havnebassenget åpner seg mot sør. 

Navnet kommer av ordet *[[poll]]* som er et ganske lite innelukket sjøområde. Opprinnelig var det to poller i Arendal. I byens tidlige historie—før de store bybrannene og den gang Arendal hadde flere kanaler—var det som i dag er byens torv et lite havnebasseng som gikk under navnet *Pollen*. Det som i dag er Pollen het den gang *Ytre Pollen*.  

De fleste av Arendals utesteder er samlet omkring Pollen; langs Langbryggen og på Tyholmen. 

Langbryggen og Kirkegaten var tidligere byens innfartsvei fra øst. Da Blødekjærtunnelen ble åpnet for trafikk i 1995 ble imidlertid Langbryggen stengt, og Pollen kunne bli det idylliske byrom som stedet er i dag. 

I en uhøytidelig avstemning i lokalavisen Agderposten, der 1001 lesere bidro, ble Pollen kåret til «Det beste med Arendal». På andreplass kom Arendals-skjærgården, mens Arendals Pilsner kom på tredjeplass.

## Bilder

Fil:Arendal Pollen Tyholmen in snow 2007.JPG|Pollen og Tyholmen etter snøfall i 2007 
Fil:Pollen 2.jpg|Båten «Snar» selger krabber i Pollen om sommeren 
Fil:Pollen 3.jpg|Pollen sett fra Tyholmen 


## Referanser


## Eksterne lenker
* Arendal kommune – Ukas postkort uke 49: Pollen
Kittelsbukt

**Kittelsbukt** ligger i Arendal, mellom Tyholmen og fastlandet. I dag er bare en liten rest av Kittelsbukt tilbake, resten er gjenfylt og for en stor del bebygd . Opprinnelig gikk Kittelsbukt helt til kanten av Peder Thomassons gate der det var kai. Trefoldighetskirken hadde opprinnelig et stort vannspeil i Kittelsbukt foran sin hovedfasade.

Kittelsbukt var så sent som i 1930-årene en viktig del av Arendal havn. Hit kom alle de små rutebåtene som trafikkerte skjærgården og Nidelva.

Kittelsbukt ble gjenfylt med sand fra Hovekilen på Tromøy i mai 1949, og den store sandflaten fikk navnet *Sanden*. Den delen som var nærmest Peder Thomassons gate ble brukt til Arendal rutebilstasjon, mens resten var parkeringsplass for kjøpesenteret Amfi Arena (i dag: Alti Arendal) og beholdt navnet Sanden selv om det nå var asfaltert. Parkeringsplassen ble fjernet i 2007 og brukt til utvidelse av kjøpesenteret. Rutebilstasjonen ble revet i 2002 for å gi plass til Arendal rådhus og kulturhus, og bussoppstillingsplassen er blitt til Sam Eydes plass. 

Den ytterste delen av Kittelsbukt eksisterer ennå og brukes som småbåthavn. Det er et stort engasjement for å bevare gjenværende arealer med vannspeil i Arendal samt å utvide med en kanal som forbinder Kittelsbukt med Pollen.

## Referanser
24. serierunde i Tippeligaen 2006

**24. serierunde i Tippeligaen 2006** startet med seks kamper den 22. oktober, mens oppgjøret mellom Lillestrøm og Tromsø ble spilt den 23. oktober.

## Resultater

## Referanser
25. serierunde i Tippeligaen 2006

**25. serierunde i Tippeligaen 2006** var en full runde, hvor alle syv kamper ble spilt samtidig den 28. oktober grunnet at ingen kunne spille på resultatet av andre kamper.Rosenborg ble etter denne runden seriemester i Tippeligaen 2006, mens Brann ble tildelt sølvmedalje.

## Resultater

## Referanser
Liste over fylker i New Jersey

**Liste over fylker i New Jersey**. Det er 21 fylker i den amerikanske delstaten New Jersey.

## Referanser
Peder Thomassons gate (Arendal)

**Peder Thomassens gate** (2–12, 7) er en gate i Arendal sentrum.

Gaten går fra Vesterveien til Malmbryggen og går over i Østregate opp mot Blødekjær.

Opprinnelig dannet Peder Thomassons gate kaifront mot Kittelsbukt som var en del av Arendal havn. Kittelsbukt ble fylt igjen og byens store nye rutebilstasjon ble anlagt her, rett ved siden av Peder Thomassens gate. I dag står Arendal rådhus og kulturhus på denne plassen, mens bussene har holdeplasser i gatene rundt kvartalet. Gaten var også en forlengelse av Friergangen, men endring på gatene har nå gjort det slik at den går ut fra Vesterveien i stedet.

## Om navnet
Peder Thomasson var en av Arendals velstående kjøpmenn på slutten av 1700-tallet. Hans kjøpmannsgård på Tyholmen er i dag kjent som Fagforeningenes Hus. Han var gift med Louise Groos, og de hadde ingen barn. Ved deres død ble mesteparten av deres formue overdratt til kommunen, i henhold til ekteparets testament.

## Referanser
Liste over fylker i Sør-Carolina

**Liste over fylker i Sør-Carolina**. Det er 46 fylker i den amerikanske delstaten Sør-Carolina.

## Referanser
10. serierunde i Premier League 2006/07

**10. serierunde i Premier League 2006/07** ble åpnet med Sheffield United hjemme mot serietoer Chelsea den 28. oktober kl. 13.45. Runden ble avsluttet med Manchester City hjemme mot Middlesbrough FC den 30. oktober 21.00.

 

 
 
 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Michael Staines

**Michael Staines** (født 1885, død 1955) var en irsk republikaner og politiker.

Stained ble født i Newport i Mayo, hvor hans far gjorde tjeneste i Royal Irish Constabulary.

Han meldte seg i 1902 inn i Irish Republican Brotherhood (IRB), og var 1921&ndash;1922 medlem av organisasjonens øverste råd. Han var under påskeopprøret i 1916 kvartermester i General Post Office, og ble arrestert etter kapitulasjonen. Etter et opphold i Frongoch interneringsleir ble han var parlamentsvalget i 1918 valgt inn i Det britiske parlamentet som representant for Sinn Féin. Som de andre Sinn Féin-representantene nektet han å ta sitt sete, og ble i stedet med på opprettelsen av Dáil Éireann. Han ble også alderman i Dublin og hadde andre offentlige verv.

I 1922 ble han den første Commissioner for Garda Síochána.

## Referanser


## Eksterne lenker
*
CL

**CL**, **Cl**, **cL** og **cl** kan bety:

## CL
*150 med romertall 
*en vanlig forkortelse for Mesterligaen (engelsk **Champions League**)
**[[Camp Lazlo]]*, animert TV-serie
**[[Color Line]]*, norsk fergeselskap

## Cl
*Kjemisk symbol for grunnstoffet klor
*Center line &ndash; Ofte i forbindelse med en tenkt linje i sentrum av rørledninger

## cL

## cl
*centiliter &ndash; en enhet for volum
*.cl er Chiles landskodetoppnivådomene for internett (ccTLD).
Berlin Brandenburg lufthavn

**Berlin Brandenburg lufthavn** (IATA-flyplasskode **BER**, fullstendig navn *Flughafen Berlin Brandenburg  «[[Willy Brandt]]»*) er en lufthavn på grensen mellom delstatene Berlin og Brandenburg i Tyskland. 

Lufthavnen er en utvidelse av Berlin-Schönefeld lufthavn og ligger derfor delvis samme sted. Den skulle opprinnelig åpne i 2011, men åpnet først 31. oktober 2020 etter en rekke utsettelser.

Lufthavnen har to parallelle rullebaner, en på 4 000 meter og en på 3 600 meter. Disse betjenes av tre terminaler (1, 2 og 5). Kontrolltårnet på 72 meter betjenes av Deutsche Flugsicherung.

## Bakgrunn
Arbeidene ble påbegynt 5. september 2006 og det var planlagt å åpne lufthavnen 3. juni 2012. Den 8. mai 2012 ble det kunngjort at åpningen var utsatt med minst to måneder. Grunnen var at brannvernteknikken ikke kunne fungere tilfredsstillende innen den planlagte åpningsdatoen. Lufthavnen skulle erstatte Schönefeld lufthavn sammen med Berlins øvrige lufthavner Tegel lufthavn (stengt i november 2020) og Tempelhof lufthavn (stengt i oktober 2008).

17. mai 2012 erklærte Berlins regjeringssjef Klaus Wowereit at lufthavnen skulle tas i bruk 17. mars 2013.
Senere ble åpningsdatoen satt til 27. oktober 2013. Den 6. januar 2013 ble det offentliggjort at lufthavnen ikke kunne åpnes til planlagt tidspunkt, på grunn av graverende, «nesten grufulle» problemer. Lufthavnen ble til slutt tatt i bruk 31. oktober 2020, mens Berlin–Tegel internasjonale lufthavn ble stengt som planlagt 8. november samme år.

## Adkomst
Flughafen Berlin Brandenburg stasjon er en underjordisk jernbanestasjon innenfor flyplassområdet. Den vil betjene internasjonal fjerntrafikk, regiontrafikk og S-Bahn-trafikk. Regiontrafikken blir supplert med busslinjer.

Lufthavnen er tilknyttet veinettet via et eget kryss på motorveien A 113. Gods- og persontrafikk skilles i et trafikknutepunkt et stykke øst for terminalen. Det har blitt innrettet 10&nbsp;000 parkeringsplasser for kunder og 5&nbsp;000 for ansatte.

## Referanser


## Eksterne lenker
*
Mario Kart

***Mario Kart*** er en bilspillserie utviklet av Nintendo med kjente figurer fra *Mario*-spillene, blant annet Mario, Luigi, Donkey Kong, Wario, Bowser og Prinsesse Peach. Det første spillet ble lansert i 1992 for SNES og heter *[[Super Mario Kart]]*.

## Spill i serien

* *[[Super Mario Kart]]* – Super Nintendo Entertainment System (1992)
* *[[Mario Kart 64]]* – Nintendo 64 (1996, 1997)
* *[[Mario Kart Super Circuit]]* – Game Boy Advance (2001)
* *[[Mario Kart: Double Dash!!]]* – Nintendo GameCube (2003)
* *[[Mario Kart DS]]* – Nintendo DS (2005)
* *[[Mario Kart Wii]]* – Wii (2008)
* *[[Mario Kart 7]]* – Nintendo 3DS (2011)
* *[[Mario Kart 8]]* – Wii U (2014)
* *[[Mario Kart 8 Deluxe]]* – Nintendo Switch (2017)
* *[[Mario Kart Tour]]* – Android, iOS (2019)
* Mario Kart World - Nintendo Switch 2 (2025)

## Handlingen
I *Mario Kart*-spillene, konkurrerer spillere i et sett med gokart-løp, hvor man kontrollerer en figur fra *Mario*-universet. Det kan være opp til tolv spillere i hvert løp (åtte i de håndholdte og gamle versjonene av spillet). Man styrer et kjøretøy som bil, motorsykkel eller ATV. Tradisjonelt var det bare biler eller gokarter i *Mario Kart*, men fra og med *Mario Kart Wii* kunne man spille med motorsykkel, noe som man kan gjøre i alle oppfølgerne, med unntak av *Mario Kart 7*. I *Mario Kart* 8 kunne man også velge å spille med ATV som kjøretøy.

## Spillbare figurer
*Mario Kart*-serien består av ti hovedfigurer i tillegg til en rekke andre figurer som har dukket opp i noen av spillene.

### Hovedfigurer
Hovedfigurene i serien er Mario, Luigi, Peach, Daisy, Toad, Yoshi, Donkey Kong, Wario, Waluigi og Bowser, og har dukket opp i de fleste av spillene og slippes som oftest å låses opp. Daisy og Waluigi er de seneste av hovedfigurene som har kommet til spillene, men har fortsatt å dukke opp i oppfølgere.

## Eksterne lenker
* 
* 
*  Mario Kart Racing Wiki på Fandom
Punktfeste

Et **punktfeste** er en variant av en festetomt. Et punktfeste er registrert i matrikkelen med et festenummer under et gårdsnummer og bruksnummer. Betegnelsen ble etablert i forbindelse med innføringen av «delingsloven» i 1980. Betegnelsen innebærer at tomten *(normalt en hyttetomt)* har et leieforhold til en grunneiendom. Eieren av punktfestet betaler derfor en *(normalt årlig)* festeavgift til grunneieren av det bruksnummeret som festet er registrert under.

Det som særtegner et punktfeste er at det ikke har eiendomsgrenser (eller rettighetsgrenser) i marken.

Eiendommen er markert med et sentralpunkt, som skal ligge innenfor bebyggelsen på tomten. Når det gjelder areal gjelder Lov om tomtefeste, §16. Fysisk råderett tredje punktum.

*§ 16.Fysisk råderett*

*Ved feste av tomt til bustadhus og fritidshus har festaren same fysiske råderett over festetomta til bruk innanfor festeføremålet som ein eigar har, så langt ikkje anna fylgjer av det som er avtalt. Er det avtalt at festaren ikkje kan hogge ned tre på tomta, kan festaren likevel krevje at bortfestaren i rimeleg mon tek bort tre som hindrar utsikt eller på annan måte er til ulempe, og setje seg imot hogst av tre som bør verte ståande for trivnaden si skuld. Er det ikkje sagt noko i avtala om storleiken på tomta (punktfeste), gjeld føresegnene i andre punktum for eit areal på eitt dekar (daa), medrekna der huset eller husa står og høveleg avrunda etter tilhøva på staden.*

Punktfeste er gjerne benyttet der grunnverdien er lav, for eksempel hyttetomter i innlandet eller på fjellet.
Jennifer Saunders

**Jennifer Jane Saunders** (født 1958) er en britisk komiker, skuespiller og komedieforfatter. Hun utgjør sammen med Dawn French komikerduoen «French and Saunders» og er kjent for å ha skrevet og spilt i den britiske komedieserien *[[Absolutt fabelaktig]]*.

## Filmografi i utvalg
* *[[Ab Fab: The Movie]]* (2016)
* *The Hunt for Tony Blair * (2011)
* *Jam and Jerusalem* (2006)
* *Trippelententen* (2006)
* *Østens dronning* (2001)
* *Let Them Eat Cake* (1999) (TV)
* *[[Absolutt fabelaktig]]* (1992–2004) (TV)
* *[[Shrek 2]]* (2004)
* *Fanny and Elvis* (1999)
* *[[Venner for livet]]* (gjesterolle som Andrea Waltham) (1998) (TV)
* *[[Spiceworld - The Movie]]* (1997)
* *Muppet Treasure Island* (1996)
* *[[French and Saunders]]* (1987-???) (TV)
* *Eat the Rich* (1987)
* *Girls On Top* (1985) (TV)

## Referanser


## Eksterne lenker
* 
* 
*
Carlos Ruiz Zafón

**Carlos Ruiz Zafón** (født i 25. september 1964 i Barcelona i Spania, død 19. juni 2020) var en spansk forfatter. 

Carlos Ruiz Zafón studerte informasjonsvitenskap og arbeidet i et PR-byrå i Barcelona, før han i 1994 ble forfatter på heltid og flyttet til Los Angeles i USA. I tillegg til sitt forfatterskap skrev han filmmanus og arbeidet som journalist for de spanske avisene *[[El País]]* og *[[La Vanguardia]]*.

Hans første roman, *El príncipe de la niebla* (1993) (*[[Tåkens hersker]]*, 2017), gav ham Edebé-prisen for skjønnlitteratur for unge voksne. 

Ruiz Zafóns hadde suksess med sin første roman for voksne: *La sombra de viento* (*[[Vindens skygge]]*, 2001). Den ble oversatt til mer enn 30 språk, utgitt i 50 land og solgt i mer enn ti millioner eksemplarer, hvorav en million bare i Spania. I Norge solgte den i over 200&nbsp;000 eksemplarer.

I 2008 kom *[[Engelens spill]]*, som foregår før *Vindens skygge*, men har med noen av de samme karakterene og også utspiller seg i Barcelona. Den første helgen solgte den over 250&nbsp;000 eksemplarer i Spania. Den norske utgaven kom høsten 2008, og er oversatt av ekteparet Kjell og Kari Risvik, som også oversatte *Vindens skygge*. 

Den tredje romanen i denne serien, *[[Himmelens fange]]*, utkom i Spania i 2011, og kom på norsk i 2012. Denne boken, som også er oversatt av ekteparet Risvik, er en oppfølger til begge de foregående bøkene i serien.

*El laberinto de los espíritus* er den fjerde og siste boken i De glemte bøkers kirkegård-serien, og kom ut på spansk i 2016. Boken er ikke oversatt til norsk, men den engelske oversettelsen, *The Labyrinth of Spirits*, kom ut i 2018.

## Bibliografi
* *El príncipe de la niebla* &ndash; ungdomsroman (1993) / Norsk oversettelse: *[[Tåkens hersker]]* (2017)
* *El palacio de medianoche* &ndash; ungdomsroman (1994)
* *Las luces de septiembre* &ndash; ungdomsroman (1995)
* *Marina* &ndash; ungdomsroman (1999)
* *La sombra del viento* &ndash; roman (2001) / Norsk oversettelse: *[[Vindens skygge]]* (2004)
* *El juego del ángel* &ndash; roman (2008) / Norsk oversettelse: *[[Engelens spill]]* (2008)
* *El prisionero del cielo* &ndash; roman (2011) / Norsk oversettelse: *[[Himmelens fange]]* (2012)
* *El laberinto de los espíritus* &ndash; roman (2016) / Engelsk oversettelse: *The Labyrinth of Spirits* (2018)

## Priser
* Premio Edebé de Literatura Juvenil 1993, for *El príncipe de la niebla* 
* Årets bok 2002 (La Vanguardia), for *La sombra de viento*
* The Original Voices Award for Fiction 2004, for *The Shadow of the Wind* (*La sombra de viento*) 
* The Barry Award for Best First Novel (første utgivelse i USA) 2005, for *The Shadow of the Wind* (*La sombra de viento*) 
* Book Sense Book of the Year Honor 2005, for *The Shadow of the Wind* (*La sombra del viento*)

## Referanser


## Eksterne lenker
* 
* Om forfatteren på Gyldendal.no
*   Biografi
*  Den offisielle nettsiden for ''Vindens skygge''
Rettighet

En **rettighet** er en frihet eller privilegium. Begrepet anvendes både innen filosofien og rettsvitenskapen.

Det kan skilles mellom *naturlige* og *konvensjonelle* rettigheter. De naturlige betraktes da som gitt av sunn fornuft eller av en eller annen metafysisk høyere instans. De konvensjonelle er de hevdvunne rettigheter, som av visse filosofer antas utgå fra disse naturlige rettigheter.

## Se også
* Servitutt
Frampek

**Frampek** eller **frempek** er et litterært virkemiddel hvor forfatteren gir leseren et hint om hva som vil skje senere i historien. Virkemiddelet forekommer både i litteratur, film og teater. I narratologien er det nært beslektet med prolepse. Skillet går gjerne med at frampeket er mer vagt slik at leseren først blir klar over det i ettertid, mens prolepsen er mer eksplisitt. Det motsatte, at en går bakover i tid, kalles analepse.

## Referanser
Dawn French

**Dawn French** (født 11. oktober 1957 i Wales) er en britisk komiker og skuespiller, og utgjør sammen med Jennifer Saunders komikerduoen *French and Saunders*. Hun har også spilt i *[[Harry Potter og ildbegeret (film)|Harry Potter og ildbegeret]]* som Den Trinne Damen og *[[Løven, heksa og klesskapet (film)|Løven, heksa og klesskapet]]* som stemmen til Fru Bever.

## Referanser


## Eksterne lenker
*
Boxhagener Platz

**Boxhagener Platz** er en plass i bydelen Friedrichshain i Berlin. Den ligger mellom Grünberger Straße, Krossener Straße, Gärtnerstraße og Gabriel-Max-Straße. Plassen fikk sitt nåværende navn i 1900 etter forstaden Boxhagen. Plassen, som populært kalles «Boxi», er et sentralt rekreasjonsområde, møtested, lekeplass og markedsplass.


Boxhagener Platz Berlin 2.jpg|Marked
Boxhagener Platz, Friedrichshain 1909.png|Boxhagener Platz 1909

## Referanser
Absolutt fabelaktig

***Absolutt fabelaktig*** (originaltittel: *Absolutely Fabulous*) er en britisk komedieserie skapt av Jennifer Saunders, som også spiller hovedrollen, sammen med Joanna Lumley. Den gikk på BBC fra 1992 til 2004. I tillegg ble det sendt tre spesialepisoder fra desember 2011 til januar 2012. 

I Norge ble den sendt på NRK.

## Handling
Serien handler om Edina Monsoon og Patsy Stone, to middelaldrende, men umodne, motefikserte, alkoholiserte og ganske overfladiske engelske kvinner. Edinas datter Saffron er en bebrillet og snusfornuftig student, som forsøker å holde moren i tømmene. I serien opptrer en mengde kjente skuespillere og kunstnere som seg selv eller i fiktive roller. 

## ''This Wheel's on Fire''
Åpningsmelodien til serien er *[[This Wheel's on Fire]]* av Bob Dylan og Rick Danko, sunget av Julie Driscoll og Adrian Edmondson. I 2016 innspilte Kylie Minogue en ny versjon av sangen til filmen *[[Ab Fab: The Movie]]*.

## Skuespillere i utvalg
*Jennifer Saunders – Eddy Monsoon
*Joanna Lumley – Patsy Stone
*Julia Sawalha – Saffy Monsoon 
*June Whitfield – June Monsoon (Bestemor)
*Jane Horrocks – Bubble *(alle sesonger)* og Katy Grin *(4. og 5. sesong)*
*Christopher Ryan – Marshall Turtle 
*Mo Gaffney – Bo Turtle (f. Crysalis)
*Christopher Malcolm – Justin *(sesong 1 til 2003-spesial)*
*Helen Lederer – Catriona 
*Harriet Thorpe – Fleur  
*Naoko Mori – Sarah *(1.-5. sesong)*
*Gary Beadle – Oliver *(1. og 3. sesong og 1996-spesial)*
*Kathy Burke – Magda *(1. sesong t.o.m. 1996-spesial)*
*Tilly Blackwood – Lady Candida De Dennison-Bender *(4. sesong)*
*Felix Dexter – John Johnstone *(5. sesong og 2003-spesial)*
*Celia Imrie – Claudia Bing *(3. og 4. sesong)*

## Referanser
Prolepse

**Prolepse** (av gresk *prolambanein*, «foregripe») betegner i narratologien en form for anakroni, dvs. avvik fra kronologisk framstilling i fortellende tekster. En prolepse er et innslag i teksten som forteller om begivenheter som ligger forut for det punktet i historia der fortellinga i øyeblikket befinner seg. Et relatert begrep er frampek, som gjerne brukes om mer vage hint om hva som skal skje i framtida. Det motsatte av prolepse, at en går bakover i historia, kalles analepse.

## Referanser
Rekursjon

**Rekursjon** er (periodisk) gjentakelse, det vil si at noe gjentar seg eller vender tilbake. 

## Rekursjon i matematikk og informatikk
Rekursjon, eller rekursiv funksjon, er i matematikk og informatikk en måte å definere en funksjon på, der funksjonen selv blir anvendt i sin egen definisjon.

Et enkelt eksempel er fakultet i matematikken, som kan defineres rekursivt som her:

: 
  n! =
  \begin{cases}
    1                & \mbox{if } n \le 1, \\
    (n-1)! \times n  & \mbox{if } n  > 1.
   \end{cases}
 

Et eksempel fra informatikk er en klassebeskrivelse av Person:

 Person
   navn: Tekst
   barn: Person [0..*]

Denne beskriver at en person kan foruten et tekstlig navn ha null til mange (*) barn som hver av dem er en person som igjen har navn og kanskje barn.

## Rekursjon i språkvitenskap

Innen lingvistikken har naturlige språk i tillegg til å bruke slike grammatiske kategorier den viktige egenskapen at de organiserer elementer i rekursive strukturer. En substantivfrase kan inneholde en annen substantivfrase, og en bisetning kan inneholde en annen bisetning. Substantivfrasen *kongen av Danmarks sønns favorittsjokolade* er et eksempel på dette. Rekursjon var kjent i lingvistikken tidligere (for eksempel gjennom Jespersen), men det var først etter publiseringen av Noam Chomskys bok *Syntactic structures* i 1957 at man forsto rekkevidden av dette aspektet ved naturlige språk. 

## Se også
* Droste-effekten eller rekursivt bilde
* Rekursivt akronym
* Rekurrens, gjentakelse, særlig brukt i geologi om fossiler som forekommer i flere lag
* Selvreferanse

## Referanser
Analepse

**Analepse** (av gresk *analambanein*, «gripe tilbake») betegner i narratologien en form for anakroni, dvs. avvik fra kronologisk framstilling i fortellende tekster. I mer uformelle sammenhenger brukes helst **tilbakeblikk** om det samme fenomenet.

En analepse er et innslag i teksten som forteller om begivenheter som har funnet sted før det punktet i historia der fortellinga i øyeblikket befinner seg. Det motsatte, at en går framover i historia, kalles prolepse eller frampek.

## Genettes tre varianter av analepse

Den franske litteraturteoretikeren Gérard Genette opererer med tre ulike typer av analepse: ekstern, intern og blandet.

Den eksterne analepsen griper tilbake til hendelser som befinner seg utenfor hovedfortellingen, mens den interne viser til en hendelse som tidsmessig befinner seg innenfor, det vil si etter hovedfortellingens begynnelse. Den blandede analepsen er mer kompleks: også denne viser til hendelser utenfor hovedfortellingen, men forskjellen er her at hendelsene i innslaget på ulike måter får konsekvenser for subjektene i hovedfortellingen, for eksempel i form av endring av karakter.

I omtale og analyse av film brukes ofte det engelske uttrykket flashback.

## Referanser
Anakroni

**Anakroni** (av gresk *ana*, «igjen», «om igjen» og *khronos*, «tid») betegner i narratologien uoverensstemmelser i rekkefølgen av begivenheter mellom fortellinga og historien. 

Anakronier er svært vanlig i fortellinger; ofte opptrer de uten å være tenkt som et virkemiddel fra forfatterens side, og vil først kunne avdekkes ved en nærlesing av teksten. Tydelige anakronier omtales ofte i mer uformelle sammenhenger som tilbakeblikk eller frampek.

## Se også
*Analepse
*Prolepse
*Frampek
Craig Cathcart

**Craig George Cathcart** (født 6. februar 1989) er en nordirsk fotballspiller som fra den 30. juni 2023 er klubbløs. 

Cathcart er en typisk midtstopper som liker å ta med seg ballen fremover på banen. 

## Klubbkarriere
Belfast-fødte Craig var fulgt av mange klubber før han ble snappet opp av Manchester United, deriblant Arsenal, Chelsea, Manchester City og Rangers. Men hans hjerte har alltid ligget hos Manchester United, etter å ha spilt på Manchester United school of excellence i Belfast som gutt. 

Craig signerte proffkontrakt med Manchester United den 1. juli 2005. I 2005/2006-sesongen hadde han flest opptredener av alle på U18-laget med 23 kamper fra start og én kamp som innbytter. Han spilte også en del for reservelaget. Cathcart meldte overgang til Blackpool FC den 11. august og skrev under på en treårskontrakt. Hans første mål i Premier League kom den 25. januar 2011, mot Manchester United.

## Landslaget
Han ble tatt ut i s EM-tropp til EM i Frankrike 2016.

## Referanser


## Eksterne lenker
* 
* Craig Cathcarts profil på manutd.com (engelsk)
Ryan Shawcross

**Ryan James Shawcross** (født 4. oktober 1987) er en engelsk fotballtrener og tidligere fotballspiller som er assistenttrener for  U18.

I løpet av 2005/2006-sesongen fikk Ryan ti opptredener for Manchester Uniteds reservelag i FA Premier Reserve League og var en del av Uniteds suksessrike reservelag som vant tre titler, Manchester Senior Cup, FA Premier Reserve League North og F.A. Premier Reserve play-off mot s reservelag.

Tidligere i sin United-karriere gjorde Ryan 22 opptredener for U17-laget (i 2003-04). Han scoret mål mot Nottingham Forest og Blackburn Rovers. Den påfølgende sesongen fikk han fem opptredener for reservelaget som spilte i Pontin's Holidays League, og som senere også vant ligaen.

I 2004-05 fikk Ryan 21 opptredener for U18-laget. Han scoret mot Everton den 5. mars 2005.

Den 4. januar 2007 ble det klart at Shawcross lånes ut til Uniteds belgiske farmerklubb Royal Antwerpen, i første omgang ut sesongen. Den 9. august 2007 ble Ryan utlånt til , der han gjorde det svært godt. Han ble følgelig klar for Stoke på permanent basis i januar 2008.

## Internasjonale meritter
Ryan spilte for Wales' U15-lag mot Belgia og Irland.

## Fakta
* Ryans fotballidol er Paul Gascoigne.
* Da han var yngre gikk han på Elfed High School i Buckley, Nord-Wales.
* I dagene på grunnskolen spilte Ryan fotball på ulike nivå for Flintshire Boys. 
* Dette laget er kjent for å ha hatt spillere som Gary Speed, Michael Owen og Ian Rush.
* Trener David Nickless er med i organisasjonen som følger den walisiske landslagstroppen for skolegutter.

## Referanser


## Eksterne lenker
*
David Gray (fotballspiller)

**David Gray** (født 4. mai 1988 i Edinburgh, Skottland). David er en høyreving som spiller for Preston North End. I løpet av 2005/2006-sesongen slo David gjennom på reservelaget til Manchester United, der han hovedsakelig spilte høyreback, som oftest som innbytter.

I januar 2007 ble Gray utlånt til Royal Antwerpen for å oppnå førstelagserfaring. Oppholdet ble imidlertid mislykket da Gray ble skadet tidlig, og var ute for resten av sesongen. I november 2007 ble han lånt ut til Crewe på en korttidsavtale. Han returnerte til United som planlagt etter bare én kamp. I 2009 ble han lånt ut til Plymouth Argyle, hvor han fikk 26 kamper. Sesongen etter meldte Gray overgang til Preston North End.

## Karriere som spiller (alle turneringer)
*Per [[14. juli]] [[2008]]*

## Eksterne lenker
* 
* David Grays profil på united.no
* David Grays profil på manutd.com (engelsk)
Friis’ gate (Oslo)

**Friis’ gate** (3-3, 2-6) er en gate på Grønland i Oslo som går fra Urtegata til Heimdalsgata. 

Gaten ble i 1901 oppkalt etter professor i samisk Jens Andreas Friis (1821–1896).

Friis’ gate er kort med treplantet innsnevring til en fil og enveiskjøring mot Heimdalsgata. Langs gaten ligger det særpregete Borettslaget Friis’ gate 6, oppført 1988 av USBL, med mer fellesrom og fellesskap enn vanlig i bygårder.

## Referanser
Lied

**Lied** eller *tysk Lied* (tysk for «sang», flertall *Lieder*) er en musikalsk form som på norsk vanligvis brukes om en musikkform som på tysk kalles *Kunstlied*. 

## Avgrensing
*Kunstlied* betegner sanger som utelukkende formidles og tolkes ved hjelp av noter, og som forutsetter en klassisk sangutdannelse. I den tyske liedtradisjonen er teksten vanligvis et dikt som komponisten har tonesatt. Vekten ligger på musikken, og med Schubert fikk klaverakkompagnementet en selvstendig rolle. 

Tradisjonelt var det spesielt oppføringsrammene som skilte lieder fra arier, da lieder gjerne ble oppført i en intim og ofte privat sammenheng som ble kalt *Liederabend* («sangaften»), mens ariene tilhørte musikkteatret og inngikk i operaer og oratorier.

## Historikk
Liedformen utviklet seg fra slutten av 1500-tallet, men det er særlig komponister fra 1800-tallet som har preget sjangeren, blant de viktigste er Franz Schubert, Robert Schumann, Johannes Brahms og de noe senere Gustav Mahler og Richard Strauss.

Mot slutten av 1800-tallet begynte man å skille mellom muntlig overleverte folkesanger uten kjent komponist, mens *Kunstlieder* var stykker skapt av en identifisert komponist. 

## Lied-former
* Gjennomkomponert form
* Strofisk form
* Variert strofisk form

Felix Mendelssohn Bartholdy skrev 48 lyriske klaverstykker han kalte *Lieder ohne Worte* («ordløse sanger»), og skapte med det en sjanger instrumentalstykker, gjerne korte og med en lyrisk karakter, som andre komponister fulgte opp, for eksempel Edvard Grieg med *Lyriske stykker*.

## Litteratur
* Hermann Danuser (red.): *Musikalische Lyrik,* (= Handbuch der musikalischen Gattungen, Bd. 8, Teile 1/2), Laaber-Verlag, Laaber 2004. ISBN 978-3-89007-596-9
* Werner Oehlmann: *Reclams Liedführer.* Stuttgart 1973, ISBN 3-15-010215-4. (med 470 noteeksempler)
* 
 
## Eksterne lenker
* ''Kunstlied'', ordboksdefinisjon på tysk Wiktionary
* The LiederNet Archive – Liedtekster på originalspråket og i oversetting], lieder.net
* Gemeinfreie Lieder auf IMSLP
* 250 Fritt tilgjengelige Lieder, artsongcentral.com
14 Intelligence Company

**14 Intelligence Company** var en del av British Armys spesialstyrker. Enheten var operativ i Nord-Irland fra 1970-årene, med overvåking av paramilitære organisasjoner og deres antatte medlemmer som hovedarbeidsoppgave.

Enheten er den eneste britiske spesialstyrken som har rekruttert både kvinner og menn, noe som ble gjort fordi man trengte kvinner i visse operasjoner. 

Formelt sett har det aldri eksistert noen enhet ved navn 14 Intelligence Company i det britiske forsvaret, men det er under dette navnet den har blitt omtalt i media og i bøker skrevet av historikere og av tidligere medlemmer av enheten. 

Av sikkerhetsgrunner har også andre navn blitt brukt, blant annet:
* Mobile Reconnaissance Force (MRF)
* 14 Intelligence and Security Company
* Army Support Unit (ASU)
* Joint Communications Unit (Northern Ireland) (JCU-NI)

Enheten var også kjent som «The Det», fordi den var satt sammen av fire avdelinger, *detachments* kjent som East Det i Palace Barracks, North Det i Ballykelly, South Det i Fermanagh og Main Det på RAF Aldergrove. 

Enheten var sammensatt av menn og kvinner innhentet fra andre avdelinger i hæren som utførte spesialtjeneste i perioder på fra ni til atten måneder, og i noen tilfeller enda lenger. I tillegg var det støttepersonell tilknyttet enheten. 

Noen medlemmer av andre spesialstyrker som Special Air Service (SAS) var også tilknyttet enheten i en støtterolle, ved siden av deres vanlige oppgaver i egen enhet. Dette ble gjort dels for at enheten skulle kunne redde sitt personell ut av kritiske situasjoner, og dels for at man skulle kunne stoppe planlagte terroraksjoner på kort varsel, uten å måtte hente inn og briefe andre enheter.

På grunn av nedtrappingen i Nord-Irland etter signeringen av Belfastavtalen i 1998 og våpenhviler som er inngått av langt de fleste paramilitære organisasjonen ble enheten innlemmet i Special Reconnaissance Regiment, som utfører overvåkings- og kontraterrorismeoppgaver på globalt plan.

## Kilder

* James Rennie, *The Operators: On the Streets with Britain's Most Secret Service* (ISBN 1-84415-099-2)
* Sarah Ford, *One Up: A Woman in Action with the SAS* (ISBN 0-00-638837-X) (tittelen er misledende, boken handler om 14 Int. Company)
Klokketest

**Klokketest** er en enkel test for å avdekke begynnende demens.
Den utføres ved at pasienten/testpersonen tegner en sirkel og får beskjed om at om sirkelen er en urskive, skal de tallene som vanligvis står på urskiva settes på riktig sted langs buen. Til slutt skal vedkommende tegne inn visere slik de står når klokka er ti på to, eller andre tidspunkt.

For at testen skal godkjennes må pasienten tegne en klokke med riktig klokkeslett og ha alle tallene på rett plass. Likevel aksepteres det små plasseringsfeil av tallene, at pasienten bytter mellom arabertall og romertall eller å skrive tallene på innsiden og utsiden av skiven og om den lange og korte viseren er forbyttet. Feil funksjonsfriske personer også kunne gjort aksepteres også, slik som å skrive tallene på utsiden av urskiva eller ikke tegne viserne helt inn til midten.

Denne testen er følsom for orienteringsevne, som er viktig å ha intakt for bilkjøring.

## Referanser
Pål Håkonsson

**Pål Håkonsson den fåmælte** (død ca. 1136) var jarl over Orknøyene. Noen kilder sier at han styrte i tidsrommet 1122–1137 sammen med sin halvbror, Harald Håkonsson, fra ca. 1122. Pål var sønn av Håkon Pålsson (1103–1122) og hans hustru Helga.

I tiden omkring 1130 ser det ut til at det ble stridigheter og rivalisering på øyene. Omstendighetene om hans død er uklare, selv *[[Orknøyingenes saga]]* kommer ikke med annet enn hentydninger, men øyensynlig ble han drept av morderen Svein Åsleivsson på ordre av søsteren Margaret som var gift med skotten Maddad, mormaer av Atholl, slik at deres tre år gamle sønn Harald Maddadsson skulle bli jarl på øyene. *Orknøyingenes saga* forteller det slik (kapittel 75):

## Referanser